يانصيبي الراح – احمد ستار
ماكو بالدنيا بعد مثلك حبيب
واني بغيابك احس روحي غريب
يانصيبي الراح وين القى النصيب
وين راح القى مثل قلبك حنين
عيني مانامت ولا شافت وراك
وقلبي متخبل ولا لحضه نساك
جنت واعدني تضل مدري شجاك
رحت عني وضيعت عشرة سنين
دارت الدنيا عليا ووقتي دار
اللي ماصاير ابد عليا صار
ابجي وبدمعي احس مشتعله نار
وين راح ارتاح بعدك قلي وين
باوع بوجهي حبيبي وقلي ليش
جارحك اني بشنو مأذيك بيش
تدري بفراقك صعب أقدر اعيش
هيج عندك سهل من تنسى وتعوف
ظلمة دنياي ولا بيها ضوى
اتقول واحد شال من صدري الهوا
كون نرجع ولو بس لحضه سوا
ومنك اخذ حظنه واشبع بيك شوف
راحت ماترجع بعد أيامي لا
وحبي ذاك التعبك قلبك نساه
ياللي حبك مايجي اي حب وراه
انت زين واني ابشرك ابجي زين
اهواي احن لشوفتك وابجي عليك
اوف واتمنى تجي والمس ايديك
ياللي احلى اشياء حطهن ربي بيك
وين اودي همومي بعدك وين اروح
كون تطلع مو صدق هالفرقه هاي
وكون افز من الحلم والقاك جاي
وياك احس حتى القمر مو مستواي
وكل شي بالدنيا الك فدوه يروح
ضاقت والتفت عليا الفرقه حيل
روحي ما ترتاح من يمرني ليل
اتخيل انذليت لك واني الثقيل
وبدل ما اكرهك قلت الله يعين
كلمات: قصي عيسى
ألحان: احمد ستار
2020